stanford-oval/wikipedia huggingface dataset:
Chilen avoin tennisturnaus
Historia

Vuonna 1992 lakkautettiin kolme ATP-turnausta Brasiliassa. Kun ATP päätti pitää nämä turnaukset Latinalaisessa Amerikassa, Fillolin veljekset päättivät ostaa järjestämisoikeudet pitääkseen yhden näistä turnauksista Chilessä. Ensimmäinen turnaus pidettiin Santiagossa marraskuussa 1993. Vuonna 1999 turnausta ei järjestetty johtuen ATP:n päätöksestä siirtää se helmikuulle 2000. Vuonna 2001 turnaus siirrettiin Viña del Mariin. Vuonna 2010 turnaus palasi jälleen Santiagoon, mutta vuodesta 2012 alkaen se on jälleen pelattu Viña del Marissa.
Vuoden 2007 turnauksessa käytettiin 24 pelaajan lohkovaiheformaattia. Koska formaatissa kuitenkin ilmeni ongelmia muissa turnauksissa, ATP päätti palata vanhaan pudotuspeliformaattiin. Näin ollen Chilen avoimet palasi vanhaan 32 pelaajan kaavioon vuonna 2008.
Useita top 10 -pelaajia on osallistunut tähän turnaukseen, mukaan lukien Mats Wilander, Jim Courier, Jiří Novák, Marcelo Ríos, Carlos Moyà, Gustavo Kuerten, Àlex Corretja, Tommy Haas, Magnus Norman, Sergi Bruguera, Guillermo Coria, David Nalbandian, Gastón Gaudio, Fernando González, Tommy Robredo, Nicolás Lapentti, Albert Costa, Alberto Berasategui, Emilio Sánchez, Guillermo Cañas, Mariano Puerta, Nicolás Massú, David Ferrer, Fernando Verdasco, Juan Monaco, Rafael Nadal, ja Félix Mantilla.
Aiheesta muualla

Viralliset kotisivut (Arkistoitu – Internet Archive)
Turnauksen profiili ATP World Tourin sivuilla
Doha Pune Brisbane Sydney Auckland Montpellier Sofia Quito New York Buenos Aires Marseille Delray Beach São Paulo Marrakech Houston Budapest Estoril München Istanbul Geneve  Lyon Stuttgart 's-Hertogenbosch Antalya Eastbourne Båstad Umag Newport Atlanta Gstaad Los Cabos Kitzbühel Winston-Salem Pietari Metz Chengdu Shenzhen Moskova Tukholma Antwerpen
Carltonin piirikunta

Carlton Minnesotan kartalla
Carltonin piirikunta  sijaitsee Yhdysvaltojen Minnesotan osavaltion itäosassa. Vuoden 2010 väestönlaskennassa siellä oli 35 386 asukasta. Osa Fond du Lacin intiaanireservaatista sijaitsee piirikunnan alueella. Piirikunta perustettiin 23. toukokuuta 1857 ja on saanut nimensä Reuben B. Carltonin, yhden alueen ensimmäisistä siirtolaisista, mukaan.
Kuvia

Shaw Memorial Library -kirjasto
Minnesotan osavaltio
| --- | --- |
Alueet:   Arrowhead  Boundary Waters  Buffalo Ridge  Central  Coulee Region  Greater Minnesota  Iron Range  Minnesota River Valley  North Shore  Northwest Angle  Pipestone  Red River Valley  Southeast  Twin Cities metropolitan area 
Huomattavat kaupungit:   Bloomington  Duluth  Minneapolis  Rochester  Saint Cloud  Albert Lea  Alexandria  Andover  Anoka  Apple Valley  Austin  Bemidji  Blaine  Brainerd  Brooklyn Center  Brooklyn Park  Buffalo  Burnsville  Champlin  Chanhassen  Chaska  Cloquet  Columbia Heights  Coon Rapids  Cottage Grove  Crystal  Eagan  East Bethel  Eden Prairie  Edina  Elk River  Fairmont  Faribault  Farmington  Fergus Falls  Forest Lake  Fridley  Golden Valley  Ham Lake  Hastings  Hibbing  Hopkins  Hutchinson  Inver Grove Heights  Lakeville  Lino Lakes  Mankato  Maple Grove  Maplewood  Marshall  Mendota Heights  Minnetonka  Moorhead  Mounds View  New Brighton  New Hope  New Ulm  Northfield  North Mankato  North St. Paul  Oakdale  Owatonna  Plymouth  Prior Lake  Ramsey  Red Wing  Richfield  Robbinsdale  Rosemount  Roseville  Saint Paul (pääkaupunki)  St. Louis Park  St. Peter  Sartell  Sauk Rapids  Savage  Shakopee  Shoreview  South St. Paul  Stillwater  Vadnais Heights  West St. Paul  White Bear Lake  Willmar  Winona  Woodbury  Worthington 
Piirikunnat:   Aitkin  Anoka  Becker  Beltrami  Benton  Big Stone  Blue Earth  Brown  Carlton  Carver  Cass  Chippewa  Chisago  Clay  Clearwater  Cook  Cottonwood  Crow Wing  Dakota  Dodge  Douglas  Faribault  Fillmore  Freeborn  Goodhue  Grant  Hennepin  Houston  Hubbard  Isanti  Itasca  Jackson  Kanabec  Kandiyohi  Kittson  Koochiching  Lac qui Parle  Lake  Lake of the Woods  Le Sueur  Lincoln  Lyon  McLeod  Mahnomen  Marshall  Martin  Meeker  Mille Lacs  Morrison  Mower  Murray  Nicollet  Nobles  Norman  Olmsted  Otter Tail  Pennington  Pine  Pipestone  Polk  Pope  Ramsey  Red Lake  Redwood  Renville  Rice  Rock  Roseau  St. Louis  Scott  Sherburne  Sibley  Stearns  Steele  Stevens  Swift  Todd  Traverse  Wabasha  Wadena  Waseca  Washington  Watonwan  Wilkin  Winona  Wright  Yellow Medicine
Eduardo Mondlane -yliopisto

| Eduardo Mondlane -yliopisto> Universidade Eduardo Mondlane |
| --- | --- |
 Yliopiston kampus.
Perustettu:  21.8.1962
Tyyppi:  julkinen
Henkilökunta:  opettajakunta: 1 784
Opiskelijoita:  39 078 (alempi tai ylempi kk-tutkinto) + 62 (tohtoriopiskelijat)
Sijainti:  Maputo (Campus Universitário Principal: Av. Julius Nyerere 3453, Maputo),  Mosambik
Sivusto:  www.uem.mz
Eduardo Mondlane -yliopisto (port. Universidade Eduardo Mondlane, lyhennys UEM; vuosina 1962–1976 port. Estudos Gerais Universitários de Moçambique) on Mosambikin vanhin yliopisto. Sillä on viisi kampusaluetta Maputossa ja yliopisto toimii myös Mosambikin Gazan maakunnan Chibutossa, Inhambanessa ja Quelimanessa. Yliopisto avattiin vuonna 1962. Mosambikin itsenäistyttyä se nimettiin toukokuussa 1976 uudelleen FRELIMO:n entisen johtajan, Eduardo Mondlanen mukaan.
Vuonna 2015 yliopistossa oli kirjoilla 39 078 opiskelijaa, joista pääosa suoritti alempaa korkeakoulututkintoa ja 3 207 maisteritutkintoa. Heidän lisäkseen yliopistossa oli 62 väitöskirjaopiskelijaa. Opettajakunnassa oli 1 705 mosambikilaista ja 79 ulkomaista yliopisto-opettajaa.
Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Afrikan yliopistojen 37. sijalle ja maailmanlistan sijalle 2178 parhaana mosambikilaisena korkeakouluna.
Entisiä opiskelijoita

Marí Alkatiri, Itä-Timorin entinen pääministeri
Paulina Chiziane, kirjailija
Luísa Diogo, Mosambikin pääministeri
Chevrolet Cavalier (2016)

| Chevrolet Cavalier |
| --- | --- |

Valmistustiedot
Valmistusmaa:   Kiina
Valmistaja:  Chevrolet
Konserni:  General Motors
Valmistusvuodet:  2016–
Korimalli:  4-ovinen sedan
Luokka:  C-segmentti
Teknisesti samankaltaisia:  Buick Verano I Cadillac ELR Chevrolet Cruze I Chevrolet Orlando I Chevrolet Volt I Opel Ampera Opel Astra J Opel Cascada Opel Zafira C
Pohjalevy:  GM Delta II
Iskutilavuus:  1,5 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 6-vaihteinen automaatti
Chevrolet Cavalier on Chevroletin vuodesta 2016 lähtien valmistama keskiluokan neliovinen sedan, jota myydään Kiinassa ja Meksikossa. Se esiteltiin Chengdun autonäyttelyssä syksyllä 2016. Auto perustuu samalle General Motorsin Delta II -pohjalevylle kuin esimerkiksi ensimmäisen sukupolven Chevrolet Cruze.
Cavalierissa on 1,5-litrainen (113 hv) bensiinimoottori ja viisivaihteinen manuaalivaihteisto tai kuusiportainen automaattivaihteisto.
Aiheesta muualla

Kuvia tai muita tiedostoja aiheesta Chevrolet Cavalier (2016) Wikimedia Commonsissa
Classics

Classics voi tarkoittaa:
Classics (Diablon albumi), 2013
Classics (Poisonblackin albumi), 2009
Classics (Tasavallan Presidentin albumi), 1990
Classics (Triumphin albumi), 1989
Classics – The Rarest, Wigwamin albumi vuodelta 1990
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Classics”, voi hakea sivunnimihaulla, laajalla sivunnimihaulla tai tekstihaulla.
Empiirinen koulukunta

Empiirinen koulukunta (m.kreik. Ἐμπειρικοί, Empeirikoi) oli lääketieteellinen koulukunta antiikin Kreikassa ja Roomassa. Koulukunnan perustajina pidetään Serapion Aleksandrialaista ja Filinos Koslaista kolmannella vuosisadalla jaa.
Koulukunnan jäseniä kutsuttiin empiirikoiksi siksi, että he katsoivat perustavansa toimintansa ainoastaan havaintoihin eli ilmeisiin tosiseikkoihin, ja pyrkivät jättämään teoretisoinnin esimerkiksi sairauksien syitä koskien. Näin ollen he olivat vastakohta toiselle antiikin lääketieteen koulukunnalle, dogmaattiselle koulukunnalle. Kolmas koulukunnista, metodinen koulukunta, sijoittui näkemyksissään näiden kahden puoliväliin.
Empiirisen koulukunnan tunnettuja jäseniä ovat muun muassa kreikkalaiset Apollonios Kitionlainen, Glaukias, Herakleides, Bakkhios, Zeuksis, Menodotos, Theodas, Herodotos ja Aiskhrion, sekä gallialainen Marcellus Empiricus. Sekstos Empeirikos oli empiristi lisänimeltään, mutta antaa itse ymmärtää kannattavansa enemmän metodisen koulukunnan näkemyksiä: hän oli filosofiselta koulukunnaltaan pyrrhonisti, ja katsoi, etteivät empiirisen koulukunnan näkemykset ole yhteensopivia pyrrhonistisen skeptisismin kanssa, koska koulukunta esittää positiivisia väitteitä ei-ilmeisten asioiden tavoittamattomuudesta.
Chrysler 200

Chrysler 200 on Chryslerin vuosina 2010–2016 valmistama ylemmän keskiluokan automalli, joka korvasi Chrysler Sebringin.
Chrysler 200 I (2010–2014)

| Chrysler 200 I |
| --- | --- |

Valmistustiedot
Valmistusmaa:   Yhdysvallat
Valmistaja:  Chrysler
Valmistusvuodet:  2010–2014
Muut nimet:  Lancia Flavia
Korimalli:  2-ovinen cabriolet 4-ovinen sedan
Luokka:  D-segmentti
Edeltäjä:  Chrysler Sebring
Seuraaja:  Chrysler 200 II
Teknisesti samankaltaisia:  Chrysler Sebring III Dodge Avenger Dodge Journey
Iskutilavuus:  2,4–3,6 l
Polttoaine:  bensiini
Vetotapa:  etuveto
Vaihteisto:  4-vaihteinen automaatti 6-vaihteinen automaatti
Loppuvuodesta 2010 markkinoille tullut ensimmäisen sukupolven Chrysler 200 erosi tekniikaltaan vain vähän edeltäjästään Sebringistä.
Chrysler 200 -malliin oli saatavana kaksi bensiinimoottoria: 2,4-litrainen (173 hv) nelisylinterinen tai 3,6-litrainen (283 hv) Pentastar-V6. Nelisylinterisen moottorin yhteyteen oli valittavana neli- tai kuusiportainen automaattivaihteisto, V6:een ainoastaan kuusiportainen.
Vuonna 2011 esiteltiin sedanin rinnalle kaksiovinen kangaskattoinen avomalli, joka tuli myyntiin Euroopassa Lancia Flavia -nimisenä.
Chrysler 200 II (2014–2016)

| Chrysler 200 II |
| --- | --- |

Valmistustiedot
Valmistusmaa:   Yhdysvallat
Valmistaja:  Chrysler
Konserni:  Fiat Chrysler Automobiles
Valmistusvuodet:  2014–2016
Korimalli:  4-ovinen sedan
Luokka:  D-segmentti
Edeltäjä:  Chrysler 200 I
Teknisesti samankaltaisia:  Alfa Romeo Giulietta Chrysler Pacifica (RU) Dodge Dart Jeep Cherokee (KL) Jeep Grand Commander
Pohjalevy:  Fiat Compact
Iskutilavuus:  2,4–3,6 l
Polttoaine:  bensiini
Vetotapa:  etuveto neliveto
Vaihteisto:  9-vaihteinen automaatti
Toisen sukupolven Chrysler 200 esiteltiin Detroitin autonäyttelyssä tammikuussa 2014. Auto perustuu Fiat Chrysler Automobilesin pohjalevylle, jota käytetään muun muassa Alfa Romeo Giuliettassa.
Autossa käytettävät moottorit olivat 2,4-litrainen (184 hv) Tigershark sekä 3,6-litrainen (295 hv) Pentastar-V6. Molemmissa oli vakiona yhdeksänportainen automaattivaihteisto, ja V6-mallin sai halutessaan nelivetoisena.
Fiat Chrysler Automobiles ilmoitti vuoden 2016 alussa lopettavansa Chrysler 200:n ja teknisesti samankaltaisen Dodge Dartin valmistuksen huonon kannattavuuden vuoksi.
Aiheesta muualla

Kuvia tai muita tiedostoja aiheesta Chrysler 200 Wikimedia Commonsissa
Chrysler 200 Convertible
Lancia Flavia
Eero Salovaara

Eero Ilmari Salovaara (5. joulukuuta 1918 – 30. marraskuuta 1996) oli ekonomi ja OTK:n pääjohtaja 1966–1981.
Salovaara kirjoitti ylioppilaaksi 1936, valmistui ekonomiksi 1938. Hän oli Keru oy:n toimitusjohtaja 1940–1952, OTK:n kaupallisen johtajan apulainen 1946–1947, kaupallinen apulaisjohtaja 1947–1952, hallinnollinen johtaja 1952–1958, tekstiiliryhmän johtaja 1959–1960, johtokunnan varapuheenjohtaja ja pääjohtajan varamies 1960–1966, johtokunnan puheenjohtaja ja pääjohtaja 1966–1980.
Eero Lehtinen (koripalloilija)

| Eero Lehtinen> Henkilötiedot |
| --- | --- |
Koko nimi:  Eero Lehtinen
Syntynyt: 22. syyskuuta 1985 (ikä 39) Helsinki, Suomi
Kansalaisuus:   Suomi
Koripalloilija
Pelipaikka:  Heittävä takamies
Pituus:  194 cm
Paino:  95 kg
Pelaajaura
Seurajoukkueet
2003–2005 2005–2008 2008–2012 2012–2014 2014–2015 2016–:  Rekolan Urheilijat Pussihukat Torpan Pojat Salon Vilpas Helsinki Seagulls Tampereen Pyrintö II
Eero Lehtinen (s. 22. syyskuuta 1985 Helsinki) on suomalainen koripalloilija. Hän on pelannut urallaan 13 nuorten maaottelua.
Ura

Lehtinen on Torpan Poikien kasvatti, mutta hän debytoi miesten sarjoissa kaudella 2003–2004 Rekolan Urheilijoissa, joka pelasi I-divisioonassa. Hän pelasi joukkueessa myös seuraavan kauden, jolloin hän teki 15,5 pistettä ottelua kohden. Kauden päätteeksi Lehtinen siirtyi Korisliigassa pelanneeseen Pussihukkiin, jossa hän pelasi pääsarjassa vuosina 2005–2007 sekä I-divisioonaa kaudella 2007–2008.
Hän palasi pääsarjatasolle kaudella 2008–2009 tehtyään pelaajasopimuksen kasvattajaseuransa Torpan Poikien kanssa. Seuran paidassa Lehtinen saavutti SM-hopeaa kaudella 2009–2010 sekä SM-pronssia kaudella 2011–2012. Pronssiin päättyneen kauden jälkeen hän siirtyi Salon Vilppaaseen, jossa hän pelasi pisteiden valossa siihenastisen uransa parhaat kaudet. Lehtinen teki kaudella 2012–2013 ensimmäistä kertaa urallaan kymmenen pistettä ottelua kohden.
Kahden Vilppaassa vietetyn kauden jälkeen Lehtinen teki sopimuksen pääsarjaan nousseen Helsinki Seagullsin kanssa.
Kaudella 2016–2017 Lehtinen edustaa I-divisioona A:ssa pelaavaa Tampereen Pyrintö II:sta.
Saavutukset

SM-hopeaa 2010
SM-pronssia 2012
Suomen cupin hopeaa 2008 ja 2010
Classpath

Classpath on ympäristömuuttuja, joka on yksi tapa kertoa Java-sovelluksille ja Java Virtual Machinelle mistä käyttäjän omia luokkia ohjelman suoritukseen etsitään. Java-ympäristön omat luokat määritetään toisin.
Channel 3

Channel 3 (thaiksi สถานีโทรทัศน์ไทยทีวีสีช่อง 3) on thaimaalainen televisioverkko, joka perustettiin 26. maaliskuuta 1970. Channel 3 on BEC ja MCOTin omistuksessa.
Aiheesta muualla

Channel 3:n verkkosivut (koreaksi)
Concordio Maria Sarte

Concordio Maria Sarte (1. tammikuuta 1931 Pili – 22. marraskuuta 1991) oli filippiiniläinen roomalaiskatolinen piispa. Hänet vihittiin papiksi Caceresin (Nueva Caceres) arkkihiippakuntaan 17. maaliskuuta 1956. Hänet nimitettiin Caceresin vihkipiispaksi sekä Thunusudan titulaaripiispaksi 25. huhtikuuta 1973, ja piispaksi vihkiminen seurasi 22. heinäkuuta. Pääkonsekraattorina toimi Julio Rosales y Ras, jota avustivat Teopisto Valderrama Alberto ja Teotimo C. Pacis.
Sarte sai 30. elokuuta 1977 nimityksen Sorsogonin hiippakunnan vihkipiispaksi ja 12. elokuuta 1980 Legazpin piispaksi, jona hän toimi, kunnes kuoli 60-vuotiaana virassa.
Eero Saukkonen

Eero Juhani Saukkonen (21. maaliskuuta 1947 Lieksa – 30. heinäkuuta 2023 Kuopio) oli suomalainen yritysjohtaja ja osuustoimintavaikuttaja, joka sai kauppaneuvoksen arvonimen.
Eero Saukkonen syntyi toimitusjohtaja Erkki Iivari Saukkosen ja Alma Kristiina Kuirin perheeseen ja avioitui 1969 luonnontieteiden kandidaatti Liisa Kaarina Isoahon kanssa. Saukkonen tuli ylioppilaaksi Ruoveden yhteiskoulusta 1967 ja valmistui ekonomiksi Vaasan kauppakorkeakoulusta 1971. Hän suoritti myös useita liikkeenjohdon kursseja ja koulutusohjelmia. Saukkonen oli Ruoveden Osuuskaupan harjoittelija 1958–1968, SOK:n Vaasan konttorin kesäapulainen 1969–1970 ja konttorinjohtajan assistentti 1971–1972, SOK:n Kuopion piirikonttorin konttoripäällikkö 1972–1977 ja apulaisjohtaja ja kenttäpäällikkö 1978–1980, SOK:n pääkonttorin kenttäosaston osastopäällikkö 1980–1983, kaupparyhmän suunnitteluosaston osastopäällikkö 1983–1984 ja kenttäosaston osastonjohtaja 1984–1985, Kuopion Osuuskaupan toimitusjohtaja ja hallituksen puheenjohtaja 1985–1991 sekä Osuuskauppa PeeÄssän toimitusjohtaja ja hallituksen puheenjohtaja 1992–2005. Saukkonen, jolla oli myös useita asiantuntija- ja luottamustehtäviä, muistetaan S-ryhmän ostohyvitysjärjestelmän alkuperäisenä kehittäjänä ja kokeilijana. Kauppaneuvoksen arvonimen hän sai 2002.
Concrete

Wikisanakirjassa on tähän liittyvä sananselitys: .
Concrete voi tarkoittaa ainakin seuraavia:
Concrete, kaupunki Washingtonin osavaltiossa Yhdysvalloissa
Concrete, Fear Factoryn demoalbumi ja sillä oleva samanniminen kappale
Concrete, Pet Shop Boysin livealbumi vuodelta 2006
Concrete, Paul Chadwickin sarjakuva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Concrete”, voi hakea sivunnimihaulla, laajalla sivunnimihaulla tai tekstihaulla.
Enerhodar

| Enerhodar Енергодар |
| --- | --- |

 lippu:  vaakuna
 Enerhodar
 Koordinaatit: 47.4833°N, 34.4833°E 
Valtio:  Ukraina
Alue:  Zaporižžjan alue
Piiri:  Vasylivkan piiri
Hallinto:  
 – Hallinnon tyyppi:  Kaupunki
Pinta-ala  ():  
 – Kokonaispinta-ala:  2,8 km²
Korkeus:  29 m
Väkiluku (2021)  ():  52 887
Aikavyöhyke:  UTC+2
 – Kesäaika:  UTC+3
 
 www.en.gov.ua 
Infobox OKVirheellinen NIMI-arvo: 
Enerhodar (ukr. Енергода́р) on kaupunki Ukrainan kaakkoisosassa Zaporižžjan alueella. Se sijaitsee Dnepriin padotun Kah’ovkan tekojärven rannalla, 132 kilometriä aluekeskus Zaporižžjasta.
Ukrainan tilastokeskus arvioi kaupungin väkiluvuksi 52 887 (2021). Vuonna 2001 väkiluku oli 56 180. Tuolloin asukkaista 57 prosenttia oli etniseltä taustaltaan ukrainalaisia ja 40 prosenttia oli venäläisiä. Lisäksi oli valkovenäläisiä, armenialaisia ja juutalaisia.
Kaupunki on perustettu 1970 palvelemaan Zaporižžjan lämpövoimalaitoksen rakentamista ja toimintaa. Voimalaitoksen ensimmäinen 300 MW:n yksikkö käynnistettiin vuonna 1972. Vuonna 1981 alkoi sittemmin Euroopan suurimmaksi laajennetun ydinvoimalan eli Zaporižžjan ydinvoimalan rakentaminen (koordinaatit 47.5111°N, 34.5865°E), joka työllisti myös suuren joukon kaupungin asukkaista.
Osana hyökkäyssotaansa ja pyrkimystä ottaa Ukrainan keskeisimpiä energiantuotantolaitoksia haltuunsa, Venäjä miehitti Enerhodarin 4. maaliskuuta 2022. Miehitystä vastaan pidettiin rauhanomaisia mielenosoituksia, mutta ainakin osaan niistä miehitysjoukot ampuivat. Miehitysarmeijan mittavien tuhotöiden ohella ohella esimerkiksi venäläisen ydinvoimayhtiö Rosatomin edustajat ryhtyivät laittomuuksiin pyrkimyksineen ottaa haltuunsa ukrainalainen ydinvoimala ja syöttää sieltä sähköä Venäjälle. 22. toukokuuta 2022 uutisoitiin, että miehityshallinnon "pormestari" ja hänen henkivartijansa olisivat haavoittunut vakavasti räjähdysonnettomuudessa.
Zaporižžjan lämpövoimalaitos.
Euroopan suurimpiin kuuluva Zaporižžjan alueen ydinvoimala Enerhodarissa, Dneprin rannalla.
Kaupungintalo.
Kaupungin kulttuuritalo.
Aiheesta muualla

Kuvia tai muita tiedostoja aiheesta Enerhodar Wikimedia Commonsissa
Channa melanostigma

| Channa melanostigma> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  melanostigma
Kaksiosainen nimi
 Channa melanostigma  Geetakumari & Vishwanath, 2011 
Katso myös
   Channa melanostigma Wikispeciesissä  
Infobox OKNimi-testi OK: 
Channa melanostigma on käärmeenpäiden (Channidae) heimoon kuuluva pohjakalalaji. Khangjrakpam Geetakumari ja Waikhom Vishwanath kuvailivat lajin tieteelle vuonna 2011.
Ulkonäkö ja koko

Lajin pisin tavattu yksilö oli 14,3 senttimetrin mittainen.
Elinympäristö ja levinneisyys

Laji elää trooppisissa olosuhteissa. Se elää Aasiassa, Intian Lohitjoessa. Lajia tavataan makeassa vedessä.
Eero Lehtonen

| Mitalit | Mitalit | Mitalit |  |
| --- | --- | --- | --- |
|   Lehtonen noin vuonna 1920 |   Lehtonen noin vuonna 1920 |   Lehtonen noin vuonna 1920 |  |
Maa:   Suomi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | 5-ottelu |  |
|  Kultaa | Pariisi 1924 | 5-ottelu |  |
Eero Reino Lehtonen (21. huhtikuuta 1898 Mikkeli – 9. marraskuuta 1959 Helsinki) oli suomalainen yleisurheilun viisiottelun olympiavoittaja Antwerpenin (1920) ja Pariisin (1924) olympialaisista.
Lehtonen edusti seuratasolla Mikkelin Kilpa-Veikkoja ja hänestä onkin patsas Mikkelin Urheilupuistossa.
Lehtonen oli koulutukseltaan metsänhoitaja. Hän oli Metsähallituksen metsänmyyntitoimiston apulaisjohtaja vuodesta 1950.
Olympiavoittaja Eero Lehtosen patsas (1984) Mikkelin Urheilupuiston reunalla.
Saavutukset olympialaisissa

viisiottelun olympiakultaa
Antwerpen 1920 (pituus 663,5 - keihäs 54,67 - 200m 23,0 - kiekko 34,64 - 1500m 4.40,5, 18 sijapistettä)
Pariisi 1924
pituushypyssä 16. sija 1920 (tulos 628,5)
Lehtonen osallistui myös kymmenotteluun (1920) ja 4×400 metrin viestiin (1924).
Aiheesta muualla

Eero Lehtosen patsas Mikkelissä (Arkistoitu – Internet Archive)
Eero Lehtonen Tilastopaja (vaatii kirjautumisen, maksullinen palvelu).
Autio, Veli-Matti: / Lehtonen, Eero (1898–1959) Kansallisbiografia-verkkojulkaisu (maksullinen).  25.8.2000. Helsinki:  Suomalaisen Kirjallisuuden Seura.
Karasmaa, Risto: SUL 100 vuotta - Eero Lehtonen  3.4.2006. Suomen Urheiluliitto ry. Arkistoitu 29.4.2013. Viitattu 23.5.2019.
Miesten viisiottelun olympiavoittajat
Miesten pituushypyn Suomen mestarit
Emmanuel Treveno Cabajar

Emmanuel Treveno Cabajar (s. 8. lokakuuta 1942) on filippiiniläinen roomalaiskatolinen piispa. Hän kuuluu redemptoristeihin. Hän sai pappisvihkimyksensä 18. joulukuuta 1966, ja hänet nimitettiin Pagadianin hiippakunnan johtoon 14. toukokuuta 2004. Piispaksi konsekroinnin suoritti 14. elokuuta Ricardo Jamin Vidal, jota avustivat Antonio Franco ja Ireneo A. Amantillo. Cabajar asetettiin virkaansa 2. syyskuuta.
Chris O’Donnell

| Chris O’Donnell |
| --- | --- |
 Chris O’Donnell Max Paynen ensi-illassa vuonna 2008.
Henkilötiedot
Koko nimi:  Christopher Eugene O’Donnell
Syntynyt: 26. kesäkuuta 1970 (ikä 54) Winnetka, Illinois, Yhdysvallat
Ammatti:  näyttelijä
Puoliso:  Caroline Fentress (1997–; viisi lasta)
Näyttelijä
Aktiivisena:  1986–
Merkittävät roolit:  Charlie Simms (Naisen tuoksu) Robin (Batman Forever)  Finn Dandbridge (Greyn anatomia)
Aiheesta muualla
chris-odonnell.com
IMDb 
Christopher Eugene ”Chris” O’Donnell (s. 26. kesäkuuta 1970 Winnetka, Illinois, Yhdysvallat) on yhdysvaltalainen näyttelijä. O’Donnell on muun muassa esittänyt Robinia elokuvissa Batman Forever ja Batman & Robin, Charlie Simmsia elokuvassa Naisen tuoksu, Finn Dandbridgea televisiosarjassa Greyn anatomia sekä Jack McAuliffea minisarjassa The Company. O’Donnell esittää myös Callenia NCIS Rikostutkijat -sarjan sisarsarjassa NCIS: Los Angeles.
Nuoruus

O’Donnell, seitsemästä lapsesta nuorin (neljä siskoa ja kaksi veljeä), syntyi Winnetkassa Illinoisissa Julie ja William O’Donnell vanhemmalle. O’Donnell on irlantilaista ja saksalaista alkuperää. Hänen perheensä oli roomalaiskatolinen, ja hän kävi roomalaiskatolisia kouluja, muun muassa Loyola Academya, josta hän valmistui vuonna 1988. High schoolin jälkeen O’Donnell kävi Boston Collegea ja suoritti bachelor of science -tutkinnon.
O’Donnell aloitti mallin työt kolmetoistavuotiaana ja esiintyi mainoksissa.